“โกลบอล เพาเวอร์ ซินเนอร์ยี่” จ่อขาย IPO จำนวน 374.57 ล้านหุ้นใน Q2/58
"โกลบอล เพาเวอร์ ซินเนอร์ยี่" หรือ GPSC ผู้ผลิต-จำหน่ายไฟฟ้า ไอน้ำ สาธารณูปโภค ซึ่งเป็นแกนนำการดำเนินธุรกิจไฟฟ้าของกลุ่ม PTT เตรียมขาย IPO จำนวน 374.57 ล้านหุ้นใน Q2/58 หวังเข้าเทรด SET ระดมทุนเพื่อขยายธุรกิจใน-ตปท. โดยมีบล.ทิสโก้ บล.เคที ซีมิโก้ และบล.ฟินันซ่า จำกัด เป็นที่ปรึกษาทางการเงิน
20 เม.ย. 2558

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า บริษัทคาดว่าจะสามารถขายหุ้นให้กับประชาชนทั่วไปครั้งแรก (IPO) จำนวน 374.57 ล้านหุ้นภายในไตรมาส 2/58 และจะเข้าจดทะเบียนในตลาดหลักทรัพย์แห่งประเทศไทย เพื่อระดมทุนไปใช้ขยายกิจการด้านพลังงานทั้งและต่างประเทศ
อนึ่ง บริษัท โกลบอล เพาเวอร์ ซินเนอร์ยี่ จำกัด (มหาชน) เป็นผู้ผลิตและจำหน่ายไฟฟ้า ไอน้ำ และสาธารณูปโภคต่างๆ ถือเป็นแกนนำการดำเนินธุรกิจไฟฟ้าของกลุ่ม PTT (PTT Group’s Power Flagship) โดยมีบริษัทหลักทรัพย์ ทิสโก้ จำกัด บริษัทหลักทรัพย์ เคที ซีมิโก้ จำกัด และ บริษัทหลักทรัพย์ ฟินันซ่า จำกัด เป็นที่ปรึกษาทางการเงิน
 